ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ՏԵՂԱԿԱՆ ԿԱՌԱՎԱՐՄԱՆ 2025-2029 ԹՎԱԿԱՆՆԵՐԻ ՊԼԱՆԸ ՀԱՍՏԱՏՆԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

«Հայաստանի Հանրապետության Կոտայքի մարզի Աբովյան համայնքի աղբահանության և սանիտարական մաքրման տեղական կառավարման 2025-2029 թվականների պլանը հաստատելու մասին» Աբովյան համայնքի ավագանու որոշման նախագիծը (այսուհետ՝ Նախագիծ) մշակվել է ՀՀ տարածքային կառավարման և ենթակառուցվածքների նախարարի 2024թ․ հունվարի 25-ի N 07-L հրամանով հաստատված «Աղբահանության և սանիտարական մաքրման կառավարման տեղական պլանների կազմման մեթոդական ուղեցույցի» դրույթներին համապատասխան։ Նախագծի մշակման ժամանակ հաշվի են առնվել Աբովյան համայնքի աղբահանության կառավարման գործընթացին առնչվող բոլոր գլխավոր հիմնախնդիրները, կատարվել է դրանց լուծման ճանապարհների և հնարավոր տարբերակների վերլուծություն։
Նախագիծը նպատակ ունի ձևավորելու համապարփակ մոտեցում աղբահանության կառավարման ոլորտում, համակարգելու աղբահանության պլանավորումը Համայնքում, ապահովելու նպաստավոր պայմաններ աղբահանության և կենցաղային կոշտ թափոնների կառավարման (այսուհետ՝ ԿԿԹԿ) կայուն համակարգի ներդրման և թափոնների գործածության ամբողջական շղթայի գործարկման համար:
Նախագծի ընդունումն Աբովյան համայնքի բյուջեում եկամուտների և ծախսերի ավելացման կամ նվազեցման չի հանգեցնում։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**